કોંગ્રેસના રાષ્ટ્રીય અધ્યક્ષ શ્રીમતી સોનિયા ગાંધીના રાજકીય સચિવ અને કોંગ્રેસના વરિષ્ઠ નેતા અહમદ પટેલે વડાપ્રધાન નરેન્દ્ર મોદી ઉપર પ્રહારો કરતા આજે જણાવ્યું હતું કે, અગાઉના અટલબિહારી વાજપેઈ સહિતના કોઈ વડાપ્રધાનોએ વિદેશમાં જઈને કે રાષ્ટ્રીય પર્વ નિમિત્તે લાલકિલ્લા પરથી રાષ્ટ્રજોગ સંબોધનમાં અગાઉની સરકારો કે વિપક્ષની ટીકા કરી નથી પરંતુ હાલના વડાપ્રધાન તે કરી રહ્યા છે તે શરમજનક છે.